Objektin sijavalinta

1.	kielteinen lause
Objekti on partitiivissa kielteisessä lauseessa.

En minä tunne Victoria. Etkö ymmärrä tätä tekstiä?

2.	epämääräinen/abstrakti asia
Tarvitsen jauhoja. (epämääräinen) Köyhät tarvitsevat myötätuntoa. (abstrakti)

3.	prosessilauseet - toimintaverbi, toiminta tärkeää (ei tulos), toiminta on meneillään
Rakastan sinua. (toimintaverbi) Mies tutki taulua innoissaan. (toiminta tärkeää) Etsin kirjaani. (nyt meneillään)

3.1.	toimintaverbien kanssa lähes aina partitiiviobjekti esim. odottaa, ajatella, etsiä, auttaa, selailla, mainostaa, harrastaa – tunneverbit ovat toimintaverbejä: rakastaa, inhota, ihailla, vihata

Odota iltaa! (toimintaverbi) Ihailetko Annea? (tunneverbi)

Mutta jos lauseessa on ilmaistu päämäärä/tulos, on objekti akkusatiivissa.

Auta vanhus bussiin. Vein tavarat koululle.

3.2.	tekeminen on sen lopputulosta tärkeämpi tai se kuinka kauan jotain tehdään on tärkeämpää kuin valmiiksi saaminen

Luen joka aamu lehteä. (kulutan aikaani) - vrt. Luen joka aamu lehden. (lehti tulee luetuksi)

Koulua rakennettiin vuosi. (tekemisen pituus on tärkeää) - vrt. Koulu rakennettiin vuodessa. (koulun valmistuminen on tärkeää)

Jos kaksi asiaa tapahtuu samanaikaisesti, objekti on partitiivissa. Jos tapahtumat seuraavat toisiaan objekti on akkusatiivissa.

Söin aamiaista ja luin lehteä. (samaan aikaan) -	vrt. Söin aamiaisen ja luin lehden. (peräkkäin)

Kulutetaanko objektin tarkoittama asia loppuun vai käytetäänkö sitä vain vähän?

Haluan käyttää teippiäsi? (teippiä otetaan vain vähän) - vrt. Haluan käyttää teippisi? (teippi käytetään loppuun)

3.3.	jokin pieni sana voi kertoa, että toiminta on meneillään/prosessi esim. vielä, kauan, kuinka kauan, jatkuvasti, juuri, nyt

Luen vielä tätä kirjaa. Kuinka kauan siivoat autotallia?

4.	lukusana (nominatiivi) substantiivi (partitiivi)
Ostin hänelle neljä tulppaania. - vrt. Ostan yhden kirjan. Ostetaan hänelle yksi kirja. (yksi on poikkeus ja taipuu sekä päätteellisessä, että päätteettömässä akkusatiivissa)